רשימת יצירותיו של ויליאם בטלר ייטס

[ממוזער|כאן, [ויליאם בטלר ייטס מצולם כשהוא מעיין באחד משלושת כרכי המהדורה "יצירותיו של ויליאם בלייק: שירה, סימבוליזם וביקורת", אחד מהמשוררים הנערצים עליו ביותר, אותם חיבר והוציא לאור ב-1893 בשיתוף עם אדווין ג'ון אליס.]]
זוהי רשימה ביבליוגרפית של כל יצירותיו של המשורר והמחזאי האירי ויליאם בטלר ייטס (1865–1939), חתן פרס נובל לספרות לשנת 1923 ואחת הדמויות הבולטות ביותר של ספרות המאה העשרים. הרשימה בנויה באופן כרונולוגי, במידת האפשר ולעיתים היצירות מופיעות פעמיים ברשימה אם הן מהוות למעשה חלקים ממהדורות חדשות או תוקנו ושונו באופן משמעותי. מהדורות שכלולות ברשימה ושפורסמו לאחר מותו של ייטס, כלולות גם הן ברשימה, זאת במידה שגם הן מהוות פרסום ראשון או פרסום המתוקן באופן משמעותי של יצירה מסוימת. הרשימה כוללת בתוכה גם יצירות ואוספים שפורסמו לאחר מותו ואשר אותן ייטס לא הספיק להוציא לאור במהלך חייו.

## שנות ה-1880
* 1882 – "הפרח שלבלב" (A Flower Has Blossomed), שיר שכנראה נכתב על ידי ייטס בהיותו בן 17, זהו השיר המוקדם ביותר שכתב ואשר לא פורסם מעולם
* 1884 – "הזמן והמכשפה ויויאן" (Time and the Witch Vivien), מחזה העוסק בסיפור אהבה טרגי בין גבר לאישה העונים לשמות קלארין וויויאן, המתבסס על סיפור אהבתם האמיתי קצר הימים של ייטס ושל לאורה ארמסטרונג, שהייתה דודניתו, המשתמש בנוסף לכך בדמויות פנטסטיות ואלגוריות
* 1885 – "אי הפסלים" (The Island of Statues), מחזה שנכתב בין השנים 1883 ל-1885 ואשר היה היצירה הראשונה אותה הוציא ייטס לאור (למרות שזהו לא היה הספר הראשון שיצא לאור); כמה קטעים ממנו הופיעו בדבלין יוניברסיטי ריביו, בחודש מרץ 1885; כשכותרת המשנה שלו היא "מעשיית פיות ארקדיאנית" (An Arcadian Fairy Tale), יצירה זו היא למעשה רומנסה אלגורית שייטס מיקם אותה בכפר פסטורלי ואשר כוללת דמויות כגון גברים ונשים רועי צאן, ומכשפה מרשעת; על יצירה זו ועל יצירות נוספות שלא פורסמו באותם ימים, ייטס העיר: "אני התחלתי לכתוב שירה תוך שאיבת השראה מפרסי ביש שלי ומאדמונד ספנסר, מחזה אחר מחזה - מפני שאבי החשיב את השירה הדרמטית כאמנות השירה המרוממת ביותר, בהשוואה לסוגי שירה אחרים - ואני רקמתי עלילות פנטסטיות, גם אם לא קוהרנטיות במבנן"
* 1885 – "שירת הפיות" (Song of the Fairies) והשיר "קולות" (Voices), פואמות שפורסמו בדבלין יוניברסיטי ריביו (מרץ); השיר "קולות" שוכתב מחדש לשיר "הגלימה, הסירה והנעליים" (The Cloak, the Boat and the Shoes)
* 1886 – "מוסדה: פואמה דרמטית" (Mosada), מחזה
* 1888 – סיפורי פיות ומעשיות עם מפי האיכרות האירית
* 1888 – מתפרסם קובץ השירים "פרשת דרכים" (Crossways), הכולל בין היתר את השירים "שיר הרועה המאושר" (The Song of the Happy Shepherd), "ילד גנוב" (The Stolen Child), "אנאשוּיה וויג'איה" (Anashuya and Vijaya), "ההודי שעומד מנגד אלוהיו" (The Indian Upon God), "ההודי אל אהובתו" (The Indian to His Love), "שם בגני סלי" (Down by the Salley Gardens)
*1888 – מתפרסם השיר האפי "נדודי אוּשין" (The Wanderings of Usheen)

## שנות ה-1890
*1890 - "אי האגם של איניספרי" (The Lake Isle of Innisfree), שיר שפורסם לראשונה ב-13 בדצמבר, במגזין "נשיונל אובזרבר"; השיר נכלל באוסף השירים "הרוזנת קת'לין ומגוון אגדות ושירים" (The Countess Kathleen and Various Legends and Lyrics, 1892)
*1891 - מבחר מעשיות איריות
*1891 - *ג'ון שרמן ודויה* (John Sherman and Dhoya), שני סיפורים
*1892 - סיפורי פיות איריים
*1892 - מתפרסם המחזה ואוסף השירים *הרוזנת קתלין ומגוון אגדות ושירים* (The Countess Kathleen and Various Legends and Lyrics), הכולל בין השאר את השיר "אי האגם של איניספרי" (The Lake Isle of Innisfree), המוזכר למעלה. שירים מאוסף זה כלולים במהדורות אסופות השירים של ייטס במסגרת פרק שכותרתו היא "השושן" (The Rose), משנת 1893, אולם ייטס מעולם לא פרסם אוסף שירים תחת כותרת זו.
*1893 - "השושן" (The Rose)
*1893 - "קללת האש והצללים" (The Curse of the Fires and of the Shadows), דרמה
*1893 - מתפרסמים שלושת כרכי הפרשנות והעיון העוסקים ביצירותיו של האמן הבריטי ויליאם בלייק: "יצירותיו של ויליאם בלייק: שירה, סימבוליזם וביקורת" (The Works of William Blake: Poetic, Symbolic and Critical), אותם ערך ייטס בשיתוף עם המשורר הבריטי אדווין ג'ון אליס; בנוסף לכך ייטס פרסם באותה שנה באופן עצמאי את "שירי ויליאם בלייק" (The Poems of William Blake) אשר יצא לאור בכמה מהדורות לאחר מכן
*1894 - "הארץ בה חשק הלב" (The Land of Heart's Desire), מחזהו הראשון שהועלה לבמה ב-29 במרץ, פורסם בכתב באפריל
*1894 - "בין הערביים הקלטי: גברים ונשים, מפלצים ופיות" (The Celtic Twilight: Men and Women, Dhouls and Faeries), עם איור העמוד הקדמי מאת ג'ון בטלר ייטס, קובץ שירה וסיפורי פיות, מהדורה שנייה ומורחבת יצאה לאור ב-1902
*1895 - "שירים" (Poems), שירה ודרמה; מהדורה ראשונה של כל שיריו ומחזותיו; הכיל את המחזות: "הרוזנת קתלין" (The Countess Cathleen), "הארץ בה חשק הלב" (The Land of Heart's Desire), "נדודי אושין" (The Wanderings of Usheen) וכמו כן את קובצי השירים "השושן" (The Rose), ו"פרשת דרכים" (Crossways); מהדורות נוספות תחת הכותרת "שירים" (Poems) הוצאו לאור על ידי ייטס בשנים 1899, 1901, 1904, 1908 ו-1912
*1895 - "ספר שירה אירית" (A Book of Irish Verse), ייטס שימש כעורך, אנתולוגיית שירים
*1897 - "לוחות הברית" (The Tables of the Law), "השתחוות חכמי הקדם" (The Adoration of the Magi), פורסם באופן פרטי; "לוחות הברית" פורסם לראשונה במגזין "הסאבוי", בחודש נובמבר 1896; מהדורה רגילה של ספר זה הופיעה ב-1904
*1897 - "השושן הסודי" (The Secret Rose); "שושן האלכימיה" (Rosa Alchemica), סיפורים בדויים
*1897 - 1898 - נובלה בשם "העיט טלוא הצבעים" (The Speckled Bird); ניסיונו הראשון של ייטס לכתוב נובלה, אשר הייתה במהותה נובלה אוטוביוגרפית, אשר התבססה על חייו האישיים של ייטס, שהייתה ידועה בכמה שמות ואשר אותה לא סיים לחבר במהלך חייו; היא הייתה ידועה בשמות "ברכותיהם של כוכבי השבת" (The Benizons of the Fixed Stars), "חבצלות האל" (The Lilies of the Lord) ולבסוף "העיט טלוא הצבעים" (The Speckled Bird); הנובלה עוסקת בדמותו של מייקל הרן (Michael Hearne) ומשרטטת את ההתפתחות הרוחנית שלו תוך שהיא מתמקדת בניסיונותיו לייסד מסדר מיסטי רוחני, בדומה למסדר המיסטי הקלטי, אותו ניסה לגבש ייטס, המחבר, באותו הזמן; בשלוש הפסקאות האחרונות של הגרסה הסופית לנובלה, שידועה בשמה זה כיום (The Speckled Bird), ייטס שולח את גיבורו למזרח, לערביה ולפרס, שם, כשהוא ילמד במהירה את שפתם, הוא אף ימצא שיטה דתית אבודה, שבבסיסה, מציעה לפשר ולגשר בין רגשותיו המנוגדים של המאמין: בין הרגשות הדתיים לבין האינסטינקטים והרגשות הטבעיים. ניתן להשאיל את הטקסט המלא של *העיט טלוא הצבעים* (The Speckled Bird) באתר ארכיון האינטרנט, בגרסתו המעודכנת מ-2003, מאת המחבר ויליאם ה. או'דונל, לבעלי חשבון רשום באתר. ייטס ניסה לעבוד מחדש על היצירה גם בשנים 1900 - 1903, אולם לא השלימה; על כך כתב ב-*אוטוביוגרפיות* שלו: "נובלה שאותה אני אינני יכול לכתוב או לחלופין לא להפסיק לחברה"; פורסמה לבסוף בשלמותה בשתי מהדורות: הראשונה ב-1974 והשנייה ב-2002
*1899 - "הרוח שבין קני הסוף" (The Wind Among the Reeds), קובץ שירים שכלל בין השאר, גם את "שיר האם הישישה" (The Song of the Old Mother)

## שנות ה-1900
*1900 - "ספר שירה אירית: לקט שירים מאת משוררים מודרניים, עם מבוא והערות מאת וו .ב. ייטס", מהדורה מעודכנת (A Book of Irish Verse: Selected From Modern Writers With An Introduction And Notes By W. B. Yeats)
*1900 - "המים המוצללים" (The Shadowy Waters), מחזה בשיר
*1901 - מועלה לבמת התיאטרון המחזה "דירמד וגרניה" (Diarmuid and Grania), אשר נכתב על ידי ויליאם בטלר ייטס וג'ורג' מור ואשר מתבסס על סיפורי המחזור הפֶנִי במיתולוגיה האירית, ובמיוחד על הסיפור "חיזור דירמד אחר גריין"
*1901 - מתחיל לצאת לאור המגזין סאווין, העוסק בנושאי תיאטרון אירי.
*1902 - "קתלין בת הליהן" (Cathleen Ní Houlihan), מחזה
*1902 - "קוּ כוֹלין ממוּרדהִיבּנַה: מעשה בגיבורי השושלת האדומה מאלסטר" (Cuchulain of Muirthemne : the story of the men of the Red Branch of Ulster), בעריכתה ובתרגומה לאנגלית מאירית, של ליידי אוגוסטה גרגורי, בליווי מבוא מאת ויליאם בטלר ייטס; פורסמו ארבע מהדורות לקובץ סיפורי מיתולוגיה אירית זה, בשנים: 1902, 1903, 1907 ו-1911
*1903 - ייטס מחבר את השיר "גילה המופלג של המלכה מֵב" (The Old Age of the Queen Maeve)
*1903 - ייטס מחבר את השיר "בייל ואיילין" (Baile and Aillinn)
*1903 - "מושגי הטוב והרע" (Ideas of Good and Evil), ספר עיון
*1903 - "בשבעת היערות" (In The Seven Woods), קובץ שירים, כולל את השיר "קללת אדם" (Adam's Curse), הוצאת דן אמר (Dun Emer Press).
*1903 - "שעון החול: מעשה שלקח בצדו" (The Hour-Glass: a Morality), מחזה, מהדורה שלגביה חלו זכויות יוצרים באותו זמן (ראו גם את המהדורה משנת 1904)
*1903 - "היכן שישנו הכלום" (Where There Is Nothing), מחזה בחמש מערכות
*1904 - "אלים ולוחמים: מעשה הטוּאַתָּה דֶה דַנָן והפֵאנה של אירלנד" (Gods and fighting men : the story of the Tuatha de Danaan and of the Fianna of Ireland), בעריכתה ובתרגומה לאנגלית מאירית, של ליידי אוגוסטה גרגורי, בליווי מבוא מאת ויליאם בטלר ייטס; פורסמו ארבע מהדורות לקובץ סיפורי מיתולוגיה אירית זה, בשנים: 1904, 1905, 1910 ו-1913
*1904 - "שעון החול ומחזות נוספים" (The Hour-Glass and Other Plays); "קתלין בת הליהן" (Cathleen Ní Houlihan); "קדירת הציר" (The Pot of Broth), מחזות
*1904 - "על סיפו של המלך" (The King's Threshold); "על חוף ימה של העיירה" (On Baile's Strand), מחזות
*1904 - "לוחות הברית" (The Tables of the Law); "השתחוות חכמי הקדם" (The Adoration of the Magi), מהדורה מודפסת בהוצאה פרטית הופיעה ב-1897
*1905 - "סיפורי האנראהאן האדום" (Stories of Red Hanrahan), פורסם ב-1905 בהוצאת דן אמר (Dun Emer Press), למרות שעל גבי הספר מצוינת שנת 1904 כשנת ההוצאה לאור; מכיל סיפורים שקובצו ב"שושן הסודי" (The Secret Rose) וכמו כן את הסיפור הבדוי "שושן האלכימיה" (Rosa Alchemica), משנת 1897 ששוכתבו בשיתוף פעולה עם ליידי אוגוסטה גרגורי, זאת במסגרת מהדורות נוספות שפורסמו ב-1914 וב-1927
*1906 - "שירים" (Poems), קובץ שירה ומחזות, 1899 - 1905
*1906 - 1907 - מתפרסם הספר "יצירות השירה של ויליאם בטלר ייטס" (The Poetical Works of William B. Yeats); יצא לאור בשני כרכים; המהדורות הבאות של הכרך הראשון תחת כותרת זו פורסמו בהתאמה בשנים 1908, 1911, 1913 ו-1920 והמהדורות הבאות של הכרך השני יצאו לאור בשנים 1909, 1911, 1912, 1914, 1916, 1917
*1907 - "דירדרה" (Deirdre)
*1907 - "תגליות" (Discoveries), קובץ מסות
*1908 - "החד קרן שמן הכוכבים ומחזות נוספים" (The Unicorn from the Stars and Other Plays); קובץ מחזות מאת ויליאם בטלר ייטס; פורסם בשתי מהדורות, השנייה ב-1915
*1908 - "אוסף היצירות בשירה ופרוזה" (Collected Works in Verse and Prose), מכלול יצירותיו של וו.ב. ייטס שפורסמו עד לאותה עת, קובץ בן 8 כרכים
*1909 - "ויליאם בטלר ייטס - שירים: מהדורה שנייה" (William Butler Yeats - Poems: A Second Series)

## שנות ה-1910
*1910 - "הקסדה הירוקה ושירים נוספים" (The Green Helmet and Other Poems), קובץ שכלל שירים ואף מחזות
*1911 - ייטס מפרסם את המסה הקצרה "סינג והאירים של זמנו" (Synge and the Irish of his Time)
*1911 - מתפרסם קובץ המחזות "מחזות לתיאטרון האירי" (Plays for an Irish Theater)
*1912 - "ליטוש האגט" (The Cutting of an Agate), קובץ מסות
*1912 - בעקבות פגישתו עם רבינדרנת טאגור, אשר אורגנה בעזרת ידידם המשותף, ויליאם רות'נסטיין, ב-27 ביוני אותה שנה, ובעקבות היכרותו עם היוצר ההודי, ייטס עזר לו בהבאת תשומת לבו של העולם הדובר אנגלית ליצירותיו של רבינדרנת בכתיבת המבוא לגרסה האנגלית של גיטאנג'לי ובתרומתו לזכייתו של טאגור בפרס נובל בספרות ב-1913
*1913 - מתפרסם "מבחר משירתו של ויליאם בטלר ייטס" (A selection from the Poetry of W.B. Yeats)
*1913 - מתפרסם "מבחר משירת האהבה של ויליאם בטלר ייטס" (A Selection from the love poetry of William Butler Yeats)
*1913 - "שירים שנכתבו בחוסר עידוד" (Poems Written In Discouragement), אוסף שירים
*1914 - "חובות: שירים ומחזה" (Responsibilities: Poems and a Play)
*1914 - "הדואר" (The Post Office), מחזה שנכתב על ידי רבינדרנת טאגור וייטס, ואשר במהלך שנת 1914 הועלה לראשונה על הבמה; מן הבחינה היהודית, במהלך השואה, ידוע גם על הנסיבות הטרגיות שבהן המחזה הועלה לבמה בבית היתומים של יאנוש קורצ'אק, אשר היווה את הפעילות החינוכית והאמנותית האחרונה של קורצ'אק והילדים שעליהם היה אחראי, לקראת העברתם לאומשלגפלץ, תחנות רכבות המוות ולקראת מותם האכזרי במחנה ההשמדה טרבלינקה
*1916 - ייטס מחבר את השיר "פסחא, 1916" (Easter, 1916); השיר נכתב ברוח הנסיבות של מרידת חג הפסחא כנגד הבריטים, אשר שבו את כל מנהיגי המרד והוציאו להורג את כולם, כדי להרתיע את האירים לבל ימרדו שוב; השיר התפרסם לראשונה ב-1920, במגזין הניו סטייטסמן ומאוחר יותר נכלל באוסף השירים מייקל רובארטס והרקדנית; הציטטה הידועה ביותר ואשר לקוחה משיר זה: 
*1916 - "חובות ושירים נוספים" (Responsibilities and Other Poems), מהדורה שהוצאה לאור על ידי ייטס ואשר בה ייטס כלל את קובצי השירים: "חובות", "הקסדה הירוקה" וכמו כן את המחזה "שעון החול"
*1916 - "בבאר הנץ" (At the Hawk's Well), המחזה הראשון שייטס יצר בסגנון תיאטרון הנו היפני ואשר משלב בתוכו דרמה עם מחול בשילוב יסודות תיאטרליים וריטואליים נוספים; כמו כן "בבאר הנץ" היה המחזה הראשון שייטס שילב בו עיבודים כוריאוגרפיים
*1916 - "מראות הערצה על ילדות ועלומים" (Reveries over Childhood and Youth), כרך האוטוביוגרפיה הראשון שייטס הוציא לאור ואשר כולל תיאורים מהימנים של משפחתו וחבריו, בשילוב תיאור חיי המשפחה בבית סבם בסלייגו, אירלנד ותיאור חיי המשפחה במהלך מגוריהם בבתים השונים בדבלין ובלונדון
*1917 - מתפרסם קובץ השירים "ברבורי הפרא שבקוּל: שירים אחרים ומחזה בצורת שיר" (The Wild Swans At Coole: Other Verses and a Play in Verse), קובץ שירים אשר אותם ייטס פרסם במהדורה שנייה, בשנת 1919, ואשר במסגרתה נכללו גם שירים שנכתבו על ידו הנוגעים למלחמת העצמאות האירית ולמותו של בנה של ליידי אוגוסטה גרגורי, רוברט גרגורי ושירים שנכתבו בהשראת הכתיבה האוטומטית, טכניקת תקשור מדיומיסטית עם רוחות על גבי טקסט ובאמצעות כלי כתיבה, בה התנסה במשותף עם אשתו ג'ורג', מיד לאחר נישואיהם
*1918 - "למען הידידות הדוממת של הירח" (Per Amica Selentia Lunae), קובץ מסות המשלב בתוכו פתגמים, עיסוק פילוסופי בנושאים של מחזוריות בעולם הזה ובעולם הבא ועיסוק בנושא המסכות (Masks), או בניסוח אחר האימאז'ים התדמיתיים, אשר אותם האדם כמשורר מאמץ במהלך חייו אל מול האחר ואשר לקראת זקנה שואל את עצמו האם הוא יכול עדיין לשמור על אותה תדמית כשהיה צעיר, בלי מרירות ואכזבה חדשות
*1918 - "קנאתו היחידה של אמר" (The Only Jealousy of Emer), מחזה שנכתב על ידי ייטס בנובמבר 1917, מיד לאחר נישואיו, כאשר הסצנה של המחזה משקפת את הסחף הרגשי ממנו הוא סבל באותו הזמן; המחזה משלב בתוכו רעיונות שעלו במסגרת הכתיבה האוטומטית של הזוג ייטס; במסגרת עלילת המחזה, אשתו של קוּ'כוּלאן, פילגשו, ורוח הרפאים של אישה מהעבר (כנראה מייצגת את ג'ורג', איזוֹלט גוֹן או מוֹד גוֹן) נאבקות כדי לשקם ולרפא את קוּ'כוּלאן אשר נשמתו רדופה על ידי רוח רפאים מרשעת

## שנות ה-1920
*1920 – "מראות חזון ואמונות במערב אירלנד" (Visions and Beliefs in the West of Ireland), ספר שעוסק באמונות ובסיפורי הפולקלור של האוכלוסייה המתגוררת במחוזותיה של מערב אירלנד, בעריכת ליידי אוגוסטה גרגורי ובצירוף כמה מסות והערות מאת ייטס; פורסם באותה שנה בשתי מהדורות; מהדורה שלישית פורסמה לאחר מותם של המחברים, ב-1970
*1920 – ייטס מפרסם את אחד משיריו, ההתגלות השנייה, אשר יהיה לאחד השירים המצוטטים ביותר בספרות האנגלית; השיר הופיע שנה מאוחר יותר, ב-1921, במסגרת אוסף השירים מייקל רובארטס והרקדנית
*1921 – מתפרסם אוסף השירים מייקל רובארטס והרקדנית
*1921 – מתפרסם השיר "ליל כל הנשמות" (All Souls' Night); השיר מנציח את זכרם של כמה אנשים אותם הכיר ייטס ואשר היו חברים איתו במסדר השחר המוזהב או התעסקו בספיריטואליזם בצורה כזאת או אחרת; מאוחר יותר השיר גם נכלל בשלוש המהדורות של הספר חזון
*1921 – מתפרסם בכתב קובץ המחזות "ארבעה מחזות לרקדנים" (Four Plays for Dancers) הכולל את המחזות "בבאר הנץ" (At the Hawk's Well), "קנאתו היחידה של אמר" (The Only Jealousy of Emer), "חלום העצמות" (The Dreaming of the Bones) ו"גולגולתא" (Calvary)
*1921 – מתפרסם קובץ העיון האוטוביוגרפי "ארבע השנים" (Four Years)
*1922 – "הצעיף הרוטט" (The Trembling of the Veil), כרך האוטוביוגרפיה השני אשר ייטס הוציא לאור, לאחר הוצאתו לאור של "מראות חזון על ילדות ועלומים" (Reveries over Childhood and Youth) בשנת 1916
*1922 – מתפרסם קובץ השירה "שירים מאוחרים" (Later Poems), אשר יצא בשתי מהדורות, בשנים 1922 ו-1926 ואשר כלל את אוספי השירה "הרוח שבין קני הסוף" (The Wind among the Reeds), "בשבעת היערות" (In the Seven Woods), "הקסדה הירוקה" (The Green Helmet), "חובות" (Responsibilities), "ברבורי הפרא שבקוּל" (The Wild Swans at Coole) ו"מייקל רובארטס והרקדנית" (Michael Robartes and the Dancer) ועוד כמה שירים
*1922 – מתפרסם קובץ המחזות "מחזות בפרוזה ובשיר" (Plays in Prose and Verse), אשר כולל את כל המחזות המשמעותיים אשר ייטס פרסם עד לאותה עת, בצירוף המחזה "המלכה הנגנית" (The Player Queen)
*1922 – מתפרסם קובץ השירים "שבעה שירים וקטע" (Seven Poems and a Fragment)
*1923 – מתפרסם ספר העיון "מחזות ומחלוקות" (Plays and Controversies), אשר כולל בנוסף להערות למחזות אשר ייטס כבר פרסם כמקודם, גם את המסה העיונית "התנועה הדרמטורגית האירית" (The Irish Dramatic Movement)
*1924 – מתפרסם קובץ השירה החדש "החתול והירח ושירים מסוימים" (The Cat and the Moon and Certain Poems); כלל את הדרמה "החתול והירח" (The Cat and the Moon) ובנוסף לכך כולל שלושה שירים מרכזיים: "לדה והברבור" (Leda and the Swan), "הרהורים בזמן מלחמת אזרחים" (Meditations in a Time of Civil War), הנוגע באופן ספציפי בהרהוריו של ייטס כמשורר וכאדם לגבי מלחמת האזרחים האירית, אשר פרצה זמן קצר לאחר סיומה של מלחמת העצמאות האירית, ו-"The Gift of Harun Al-Raschid"
*1924 – "מסות" (Essays); כלל את המסות "מושגי הטוב והרע" (Ideas of Good and Evil), "ליטוש האגט" (The Cutting of an Agate) ואת "למען הידידות הדוממת של הירח" (Per Amica Silentia Lunae)
*1925 – כעבור שנתיים לאחר זכייתו בפרס נובל לספרות, ב-1923, ייטס מפרסם את חוויותיו ותגובותיו לזכייתו זו בקובץ המסות "נדיבותה של שוודיה: הרהורים, נאום שנישא בפני האקדמיה המלכותית של שוודיה וכמה הערות" (The Bounty of Sweden: a Meditation, and a Lecture, Delivered Before The Royal Swedish Academy, and Certain Notes)
*1925 – בשנה זו ייטס מפרסם קובץ מהודר נוסף של שירים וסיפורים הנקרא בשם "שירים מוקדמים וסיפורים" (Early Poems and Stories), הכולל את קובצי השירים "נדודי אושין" (The Wanderings of Usheen), "פרשת דרכים" (Crossways), "השושן" (The Rose) ואת קובצי הסיפורת "בין הערביים הקלטי" (The Celtic Twilight), "השושן הסודי" ( The Secret Rose), "סיפורי האנראהאן האדום" (Stories of Red Hanrahan) ו"שושן האלכימיה" (Rosa Alchemica)
*1925 – מתפרסמת הגרסה הראשונה של הספר הפילוסופי - אזוטרי "**[[חזון (ספר)|חזון: מהות החיים על פי כתביו של ג'ירלדוס ועל פי דוקטרינות מסוימות המיוחסות לקוסטא אבן לוקא]]**" (A Vision: An Explanation of Life Founded Upon the Writings of Giraldus and upon Certain Doctrines Attributed to Kusta Ben Luca), אשר כלל בתוכו כמה שירים וסיפורים, ביניהם ניתן לציין את לדה והברבור, המתנה של הארון א-רשיד, הגלגל, מופעי הירח, ליל כל הנשמות, וריקוד ארבע הדמויות המלכותיות; הספר הראשון שואב את השראתו, באופן חלקי, מהמיתולוגיה הפרטית שיצר המשורר הבריטי ויליאם בלייק בספרי הנבואה שלו; כמו כן הספר מתבסס על שמונה שנים שבהן ייטס התנסה במשותף עם אשתו ג'ורג' בטכניקת תקשור הנקראת כתיבה אוטומטית תוך ניסיון לגבש מערכת אסטרולוגית המבוססת על מבנה גאומטרי של ספירלות, שני חרוטים ומופעי ירח; באמצעות תנועת הספירלות בתוך שני החרוטים, ייטס ניסה לשרטט ולהתוות, תרתי משמע, תנועה מחזורית של ההיסטוריה האנושית כל 2000 שנים; הספר יצא לאור במהדורה שנייה ומתוקנת בשנת 1937, תוך שייטס מנסה לשרטט בספר השני את ראיית עולמו בצורה "אחידה" יותר, תוך שהוא זונח את הפן הרומנטי האישי ומתבסס על כיוון יותר הינדואיסטי, ברוחו של הגורו שרי פורוהיט סוואמי, עימו התיידד לקראת מותו; מהדורה שלישית וסופית יצאה לאור, ב-1956, באישורה החתום של ג'ורג' ייטס, אשתו
*1926 – מתפרסם קובץ המסות "נתק: כחמישים הרהורים על גבי יומן שהחזיק ויליאם בטלר ייטס משנת 1909" (Estrangement: being some Fifty thoughts from a Diary kept by W.B.Yeats in the Year Nineteen Hundred and Nine)
*1926 – יוצא לאור כרך האוטוביוגרפיות הראשון (Autobiographies), כאשר ייטס משלב בו את שני הכרכים האוטוביוגרפיים הקודמים: את "מראות חזון על ילדות ועלומים" (Reveries over Childhood and Youth) ואת "הצעיף הרוטט" (The Trembling of the Veil)
*1927 – מועלה לבמה המחזה "תחיית המתים" (The Resurrection), אשר ייטס כתב לו את הטקסט בין השנים 1925 - 1926
*1927 – מתפרסם קובץ השירים "משב אוקטובר" (October Blast)
*1928 – מתפרסמת המסה האוטוביוגרפית "מותו של סינג וקטעים אחרים מיומן ישן" (The Death of Synge and Other Passages from An Old Diary)
*1928 – ייטס מפרסם את גרסתו למחזהו של סופוקלס, "אדיפוס המלך, גרסה לבמת התיאטרון המודרנית" (Sophocles' King Oedipus: A Version for the Modern Stage by WB Yeats)
*1928 – מתפרסם קובץ השירים "המגדל" (The Tower); ייטס העניק לו את שמו זה על שם הטירה שבה התגורר למשך 12 שנה, בין השנים 1917 - 1929, ת'ור בלילי; הקובץ כלל את השירים: "הפלגה לביזנטיון" (Sailing to Byzantium), "המגדל" (The Tower), "הרהורים בזמן מלחמת אזרחים" (Meditations In A Time of Civil War), "אלף תשע מאות ותשע" (Nineteen Hundred and Nine), "הגלגל" (The Wheel), "עלומים וזיקנה" (Youth and Age), "הפנים החדשות" (The New Faces), "תפילה עבור בני" (A Prayer for My Son), "שני שירים ממחזה" (Two Songs from a Play), "חוכמה" (Wisdom), "לדה והברבור" (Leda and the Swan), "על תמונתו של קנטאור שחור" (On A Picture of a Black Centaur), "בין ילדי בית ספר" (Among School Children), "שבחו של קולונוס" (Colonus' Praise), "הגיבור, העלמה, והטיפש" (The Hero, The Girl, and The Fool), "אואן א'הרן ורקדניו" (Owen A'hern and his Dancers), "אדם, צעיר וזקן" (A Man Young and Old), "שלושת הגלעדים" (The Three Monuments), "מאת אדיפוס בקולונוס" (From Oedipus at Colonus), "המתנה של הארון א-רשיד" (The Gift of Harun Al-Rashid), "ליל כל הנשמות" (All Souls' Night)
*1929 – לראשונה מועלית לבמת התיאטרון, ההצגה "להילחם בגלים" (Fighting The Waves), גרסה למחזהו הקודם של ייטס "קנאתו היחידה של אמר" (The Only Jealousy of Emer)
*1929 – ייטס מפרסם לראשונה את מסתו האוטוביוגרפית "צרור עבור עזרא פאונד" (A Packet for Ezra Pound); המסה מופיעה גם בגרסה השנייה של הספר חזון
*1929 – מתפרסם לראשונה קובץ השירים "המדרגה המתפתלת" (The Winding Stair); קובץ שירים זה קרוי על שם המדרגות המתפתלות שבתור בלילי, אותן ייטס ראה לנגד עיניו כאחד הסמלים המשמעותיים ביותר לשירתו והמקביל למבנה הגאומטרי של הג'ייר הספירלי (Spiral Gyre) בו השתמש ייטס בספרו "חזון", כדי לתאר את תנועת המחזורים ההיסטוריים אשר אורכים 2000 שנה, לשיטתו;בין השירים שניתן למצוא ולציין הם השירים "ביזנטיון" (Byzantium), "התנודה" (Vacillation), "מוהיני צ'אטרג'י" (Mohini Chatterjee), "שבעת החכמים" (The Seven Sages), "הדם והירח" (Blood and the Moon), שני שירים שעוסקים באחוזת קול פארק ובת'ור בלילי ועוד; מאוחר יותר, בשנת 1933, ייטס ישלב את קובץ שיריו זה עם קובץ השירים "מילים למוזיקה אולי" (Words for Music Perhaps), אשר יצא לאור ב-1932 ואשר כולל למשל את שירי "ג'יין המטורפת" לכדי קובץ אחד: "המדרגות המתפתלות ושירים נוספים" (The Winding Stairs and Other Poems)

## שנות ה-1930
*1931 – מתפרסם הסיפור "סיפורי מייקל רובארטס וחבריו", הכולל גם את המחזה "תחיית המתים" (Stories of Michael Robartes and His Friends : An Extract from a Record Made by His Pupils and a Play in Prose); ישולב לאחר 6 שנים, במהדורה השנייה של הספר "חזון", ללא המחזה
*1932 – מתפרסם קובץ השירים "מילים למוזיקה אולי" (Words for Music Perhaps), הכולל את סדרת שירי "ג'יין המטורפת" ושירים נוספים
*1932 – מתפרסם הספר "נזיר הודי: חייו והרפתקאותיו", מאת שרי פורוהיט סוואמי ובצירוף מבוא מאת ייטס (An Indian Monk: his life and adventures. By Shri Purohit Swami with introduction by W.B. Yeats)
*1933 – מתפרסם קובץ השירים "המדרגה המתפתלת ושירים נוספים" (The Winding Stair and Other Poems), אשר כולל את קובץ השירים "המדרגה המתפתלת" (The Winding Stair) מ-1929 ואת "מילים למוזיקה אולי" (Words for Music Perhaps)
*1933 – מתפרסם הספר "אוסף השירים של ויליאם בטלר ייטס" (The Collected Poems of WB Yeats)
*1934 – מתפרסם הספר "ההר הקדוש" (The Holy Mountain), מאת הנזיר ההודי באגוואן שרי חאמסה ובצירוף מבוא מאת ויליאם בטלר ייטס
*1934 – מתפרסם בכתב המחזה "מלך מגדל השעון הגדול, פרשנויות ושירים" (The King of the Great Clock Tower, Commentaries and Poems)
*1934 – מתפרסם המחזה "המילים שעל שימשת החלון" (The Words on the Window Pane)
*1934 – מתפרסם קובץ המחזות "גלגלים ופרפרים" (Wheels and Butterflies)
*1934 – מתפרסם הספר "אוסף המחזות של ויליאם בטלר ייטס" (The Collected Plays of WB Yeats)
*1934 – מתפרסם הספר "מכתבים לאי החדש" (Letters to the New Island), בעריכת ייטס והורשיו ריינולדס; הספר כולל סדרת מאמרים על הספרות האנגלית והאירית בת זמנו, תוך שהוא מנסה לתאר את האמנים והסופרים בני תקופתו של ייטס
*1935 – "שירים" (Poems)
*1935 – מתפרסם אוסף השירים והמחזות "ירח מלא במארס" (A Full Moon in March)
*1935 – מתפרסמת המסה האוטוביוגרפית "אישיות דרמטית" (Dramatis Personæ)
*1936 – מתפרסם "ספר אוקספורד לשירה מודרנית: 1892 - 1935" (The Oxford Book of Modern Verse: 1892-1935), בעריכתו של ייטס
*1937 – מתפרסם קובץ המסות "מסות מ-1931 ל-1936" (Essays 1931 to 1936)
*1937 – מתפרסם קובץ המחזות "תשעה מחזות בני מערכה אחת" (Nine One-Act Plays)
*1937 – מתפרסמת הגרסה השנייה של הספר חזון
*1937 – מתפרסם הספר "עשר האופנישדות העיקריות", בעריכת שרי פורוהיט סוואמי וייטס (The Ten Principal Upanishads)
*1938 – מתפרסם הספר "מכתמי היוגה של פאטנג'לי" (Patañjali's Aphorisms of Yôga), בעריכת שרי פורוהיט סוואמי ובצירוף מבוא מאת ייטס
*1938 – מתפרסם קובץ המחזות "ביצת הרן ומחזות נוספים" (The Herne's Egg and Other Plays)
*1938 – מתפרסם קובץ השירים "שירים חדשים" (New poems)
*1938 – מתפרסם מחזהו האחרון של ייטס "בכור המצרף" (Purgatory)
*1938 – מתפרסמת "האוטוביוגרפיה של ויליאם בטלר ייטס" (The Autobiography of William Butler Yeats) הכוללת את שני הכרכים האוטוביוגרפיים שפורסמו על ידו בשני העשורים הקודמים ואשר כוללת גם את "אישיות דרמטית" (Dramatis Personæ)

## יצירות שפורסמו לאחר מותו
*1939 – 1940 – מתפרסם קובץ השירים והמחזות "שירים אחרונים ושני מחזות" (Last Poems and Two Plays)
*1939 – מתפרסמת המסה "על דוד הרתיחה" (On the Boiler)
*1940 – מתפרסם החיבור "אם הייתי בן עשרים וארבע" (If I Were Four-And-Twenty)
*1944 – מתפרסם החיבור "דפים מיומן שנכתב בשנת 1930" (Pages from a Diary Written in Nineteen Hundred and Thirty)
*1955 – מתפרסם מחדש הספר "אוטוביוגרפיות" (Autobiographies), אשר כולל את כל החיבורים האוטוביוגרפיים העיקריים שנכתבו על ידי ייטס במהלך חייו
*1959 – מתפרסם הספר "מיתולוגיות" (Mythologies), אשר כולל את כל הסיפורים והמסות הנוגעים למיתולוגיה האירית ולשיטה האזוטרית שהתווה בחלק מן המסות שזמן חיבורן קדם לזה של הספר חזון
*1960 – מתפרסם הספר "נאומי הסנאט" (Senate Speeches), אשר מכיל את כל נאומיו של ייטס בזמן כהונתו כסנאטור במדינה האירית החופשית
*1962 – מתפרסם הספר "גישושים" (Explorations)

## ראו גם
*ויליאם בטלר ייטס
*אדווין ג'ון אליס
*ליידי אוגוסטה גרגורי
*ג'ון מילינגטון סינג
*ג'ורג' ויליאם ראסל
*ג'יימס ג'ויס
*רבינדרנת טאגור
*מוהיני צ'אטרג'י
*שרי פורוהיט סוואמי

## קישורים חיצוניים
*הספרייה הלאומית האירית - חייו ויצירותיו של ויליאם בטלר ייטס - תערוכה מקוונת
*[כל יצירותיו של ויליאם בטלר ייטס בארכיון האינטרנט](https://archive.org/search.php?query=creator%3A%22Yeats%2C%20W.%20B.%20(William%20Butler)%2C%201865-1939%22&page=1)
*יצירותיו של ייטס בפרויקט גוטנברג

## הערות שוליים

קטגוריה:ויליאם בטלר ייטס
קטגוריה:רשימות
קטגוריה:רשימות ביבליוגרפיות